Petterøe havnet i medias søkelys på begynnelsen av 2000-tallet da han var en av de mest sentrale i utbredelsen av pyramidespillet World Games Inc. (WGI). Han fikk med seg flere millioner i gevinst før alt kollapset og de fleste av de involverte nordmenn tapte pengene sine. I etterkant innrømmet Petterøe at WGI var lureri. På dette tidspunktet var han også involvert i selskapet Eurolink Industries sammen med Tor Einar Olaisen, en annen pyramidetopp i WGI. I en kort periode var Petterøe involvert i WGIs arvtaker Aspiritus.